**Cu privire la aprobarea proiectului de lege pentru modificarea**

**şi completarea Legii cetăţeniei Republicii Moldova nr. 1024-XIV din**

**2 iunie 2000**

**-----------------------------------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificareaşi completarea Legii cetăţeniei Republicii Moldova nr. 1024-XIV din 2 iunie 2000.

**Prim-ministru VLADIMIR FILAT**

Contrasemnează:

Ministrul tehnologiei informaţiei

şi comunicaţiilor Pavel Filip

 Vizează:

Secretarul general adjunct al Guvernului Roman CAZAN

Aprobată în şedinţa Guvernului

din

Coordonat:

Viceministrul justiţiei Oleg Efrim

Proiect

### PARLAMENTUL REPUBLICII MOLDOVA

## L E G E

**pentru modificarea şi completarea Legii cetăţeniei**

**Republicii Moldova nr. 1024-XIV din 2 iunie 2000**

Parlamentul adoptă prezenta lege organică.

**Art. I.** – Legea cetăţeniei Republicii Moldova nr. 1024-XIV din 2 iunie 2000 (republicată în Monitorul Oficial al Republicii Moldova, 2005, ediţie specială), cu modificările şi completările ulterioare, se modifică şi se completează după cum urmează:

1. În tot textul legii, sintagmele „Ministerul Dezvoltării Informaţionale” şi „Ministerul Afacerilor Externe” se substituie, respectiv, prin sintagmele „Ministerul Tehnologiei Informaţiei şi Comunicaţiilor” şi „Ministerul Afacerilor Externe şi Integrării Europene”.

2. La articolul 17 alineatul (1) litera a), după cuvintele „de cel puţin 3 ani” se introduc cuvintele „şi domiciliază legal şi obişnuit aici în ultimii 3 ani”.

3. La articolul 20:

alineatul unic devine alineatul (1);

la litera e) după textul „excepţia cazurilor prevăzute la art.” se completează cu textul „12 alin. (2),”;

articolul se completează cu alineatul (2) cu următorul cuprins:

„(2) Prevederile lit. c) din alineatul (1) al prezentului articol nu se aplică faţă de persoanele prevăzute în art. 12 alin. (2) din prezenta lege, în cazul cînd acestea nu sînt cetăţeni ai unui alt stat.”

4. Articolul 28 va avea următorul cuprins:

„Articolul 28. Atribuţiile Ministerului Tehnologiei Informaţiei şi Comunicaţiilor şi ale organelor lui

Ministerul Tehnologiei Informaţiei şi Comunicaţiilor şi organele lui:

a) primesc de la persoanele cu domiciliul legal şi obişnuit pe teritoriul Republicii Moldova, în condiţiile prezentei legi, cereri privind dobîndirea cetăţeniei prin naturalizareşi redobîndirea cetăţeniei Republicii Moldova, verifică documentele prezentate în vederea corespunderii cerinţelor prezentei legi. În cazul întrunirii tuturor condiţiilor prevăzute de legislaţia în vigoare, întocmesc un aviz argumentat şi, împreună cu avizele Ministerului Afacerilor Interne, ale Serviciului de Informaţii şi Securitate şi cu cererea solicitantului, le expediază Preşedintelui Republicii Moldova spre soluţionare;

b) examinează cereri privind dobîndirea cetăţeniei prin recunoaştere conform prevederilor art.12 alin.(2) al prezentei Legi şi ia decizia de recunoaştere a cetăţeniei sau de refuz, iar în cazul persoanelor care deţin cetăţenia altui stat decizia se ia în conformitate cu avizul argumentat al Serviciului de Informaţii şi Securitate;

c) determină apartenenţa sau neapartenenţa la cetăţenia Republicii Moldova a persoanelor care domiciliază legal şi obişnuit pe teritoriul ei;

d) examinează şi avizează propunerile privind retragerea cetăţeniei Republicii Moldova persoanelor cu domiciliul legal şi obişnuit pe teritoriul Republicii Moldova şi înaintează materialele de retragere a cetăţeniei Republicii Moldova Preşedintelui Republicii Moldova;

e) eliberează documente ce adeveresc dobîndirea sau pierderea cetăţeniei Republicii Moldova;

f) ţin evidenţa persoanelor care au dobîndit sau au pierdut cetăţenia Republicii Moldova;

g) execută decretele şi deciziile Preşedintelui Republicii Moldova privind cetăţenia şi eliberează actele de rigoare;

h) exercită şi alte atribuţii prevăzute de legislaţie.”

**Art. II.** – Guvernul, în termen de trei luni, va aduce actele sale normative în concordanţă cu prezenta lege.

**PREŞEDINTELE PARLAMENTULUI**